CELEX: 62008CA0028
Language: bg
Date: 2010-06-29 00:00:00
Title: Дело C-28/08 P: Решение на Съда (голям състав) от 29 юни 2010 г. — Европейска комисия/The Bavarian Lager Co. Ltd, Европейски надзорен орган по защита на данните (ЕНОЗД) (Обжалване — Достъп до документите на институциите — Документ относно събрание, проведено в рамките на производство за установяване на неизпълнение на задължения от държава членка — Защита на лични данни — Регламент (ЕО) № 45/2001 — Регламент (ЕО) № 1049/2001)

28.8.2010   
            
            
               BG
            
            
               Официален вестник на Европейския съюз
            
            
               C 234/3
            
         Решение на Съда (голям състав) от 29 юни 2010 г. — Европейска комисия/The Bavarian Lager Co. Ltd, Европейски надзорен орган по защита на данните (ЕНОЗД)
   (Дело C-28/08 P) (1)
   
   (Обжалване - Достъп до документите на институциите - Документ относно събрание, проведено в рамките на производство за установяване на неизпълнение на задължения от държава членка - Защита на лични данни - Регламент (ЕО) № 45/2001 - Регламент (ЕО) № 1049/2001)
   2010/C 234/04
   Език на производството: английски
   
      Страни
   
   
      Жалбоподател: Европейска комисия (представители: C. Docksey и P. Aalto)
   
      Встъпили страни в подкрепа на жалбоподателя: Обединено кралство Великобритания и Северна Ирландия (представители: E. Jenkinson и V. Jackson, J. Coppel, barrister), Съвет на Европейския съюз (представители: B. Driessen и C. Fekete)
   
      Други страни в производството: The Bavarian Lager Co. Ltd (представители: J. Webber и M. Readings, Solicitors), Европейски надзорен орган по защита на данните (ЕНОЗД) (представители: H. Hijmans, A. Scirocco и H. Kranenborg)
   
      Встъпили страни в подкрепа на ответника: Кралство Дания (представител: B. Weis Fogh), Република Финландия (представител: J. Heliskoski), Кралство Швеция (представлявано от K. Petkovska)
   
      Предмет
   
   Жалба, подадена срещу Решение от 8 ноември 2007 г. на Първоинстанционния съд (трети състав) по дело T-194/04, Bavarian Lager/Комисия, с което се отменя Решение на Комисията от 18 март 2004 г., с което на жалбоподателя се отказва достъп до документ, свързан със събрание, проведено в рамките на производство за установяване на неизпълнение на задължения относно британски разпоредби, приложими към продажбата на бира с произход от други държави членки в заведения за консумация на място в Обединеното Кралство — Тълкуване на член 4, параграф 1, буква б) от Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, стр. 43, Специално издание на български език, 2007 г., глава 1, том 3, стр. 76)
   
      Диспозитив
   
   
               1.
            
            
               Отменя Решението на Първоинстанционния съд на Европейските общности от 8 ноември 2007 г. по дело Bavarian Lager/Комисия (Т-194/04), доколкото с него се отменя решението на Комисията от 18 март 2004 г., с което се отхвърля заявката за достъп до съдържащия всички имена пълен протокол от проведеното на 11 октомври 1996 г. събрание, и доколкото с посоченото съдебно решение Европейската комисия се осъжда да понесе направените от The Bavarian Lager Co. Ltd съдебни разноски.
            
         
               2.
            
            
               Отхвърля жалбата на The Bavarian Lager Co. Ltd срещу решението на Комисията от 18 март 2004 г., с което се отхвърля заявката за достъп до съдържащия всички имена пълен протокол от проведеното на 11 октомври 1996 г. събрание.
            
         
               3.
            
            
               Осъжда The Bavarian Lager Co. Ltd да понесе направените от Европейската комисия съдебни разноски както в рамките на производството по обжалване, така и в първоинстанционното производство.
            
         
               4.
            
            
               Кралство Дания, Република Финландия, Кралство Швеция, Обединено кралство Великобритания и Северна Ирландия, Съветът на Европейския съюз и Европейският надзорен орган по защита на данните понасят направените от тях съдебни разноски.
            
         
      (1)  ОВ C 79, 29.3.2008 г.